cyanic-selkie/wikianc huggingface dataset:
Anžs Felikss Patasē
Patasē Francijā studējis agronomiju un zootehniku. Pēc Centrālāfrikas Republikas neatkarības iegūšanas viņš 1963. gadā kļuva par Lauksaimniecības ministrijas lauksaimniecības inženieri un inspektoru.
Pēc Žana Bedela Bokasas apvērsuma Patasē ieņema dažādus ministru posteņus. 1976. gadā, pēc tam, kad Bokasa pasludināja sevi par imperatoru Bokasu I, Anžs Felikss Patasē tika iecelts par premjerministru. 1979. gadā viņš atstāja premjerministra posteni, publiski paziņojot "sakarā ar veselības problēmām". Patasē sevās uz Parīzi, kur uzturējās līdz Bokasas gāšanai 1979. gadā. Īsi pirms Bokasas gāšanas viņš paziņoja, ka ir opozīcijā imperatoram un dibināja Centrālāfrikas Tautas Atbrīvošanas Fronti (Front de Libération du Peuple Centrafricain, FLPC). Pēc Bokasas gāšanas pēc jaunā prezidenta Dāvida Dako pavēles arestēja Patasē, bet vēlāk viņu atbrīvoja veselības problēmu dēļ.
Anžs Felikss Patasē kandidēja 1981. gada prezidenta vēlēšanās, iegūstot otro vietu aiz Dako. 1981. gada 1. septembrī notika valsts apvērsums Andrē Kolingbas vadībā. Patasē devās trimdā, bet 1982. gadā atgriezās Centrālāfrikas Republikā, kur piedalījās neveiksmīgā valsts apvērsumā pret Kolingbu. Pēc dažām dienām, nesaņemot atbalstu no bruņotajiem spēkiem, Patasē patvērās Francijas vēstniecībā. Viņam atļāva doties uz Togo.
1992. gadā Anžs Felikss Patasē atgriezās Centrālāfrikas Republikā. Viņš kandidēja prezidenta vēlēšanās kā Kustības par Centrālāfrikas Tautas Atbrīvošanu (Mouvement pour la Libération du Peuple Centrafricain, MLPC) vadītājs. Pēc tam, kad Kolingba sabotēja pirmās vēlēšanas, kurās Patasē, iespējams, bija uzvarējis, 1993. gadā tika sarīkota vēlēšanu otrā kārta, kurā Anžs Felikss Patasē uzvarēja.
1999. gadā, neskatoties uz plašiem pretkorupcijas publiskiem protestiem pilsētās, Patasē uzvarēja brīvās vēlēšanās un kļuva par prezidentu uz otro termiņu. nemiernieki Kolingbas vadībā uzbruka stratēģiskām celtnēm Bangi neveiksmīgā puča mēģinājumā. Dumpinieku armijas vadītājs Abels Abrū un ģenerālis Fransē N'Djadders Bedaija tika nogalināti. Patasē puču apturēt izdevās tikai ar Lībijas un Čadas armiju un Kongo nemiernieku palīdzību.
Pēc šī neizdevušā valsts apvērsuma Patasē lojālie militārie grupējumi veica atriebības uzbrukumus pret dumpiniekiem galvaspilsētas nomalēs, kuru rezultātā tika iznīcinātas vairākas mājas, kā arī veiktas vairāku politisko oponentu slepkavības. Patasē uzzināja, ka ģenerālis Fransuā Bozizs ir iejaukts maija puča gatavošanā pret viņu, tādēļ Bozizs bija spiests bēgt kopā ar saviem lojālajiem spēkiem uz Čadu. 2002. gadā no 25. līdz 31. oktobrim Boziza spēki veica neveiksmīgus uzbrukumus Bangi. 2003. gada 15. martā, laikā, kad Patasē bija izbraucis no valsts, Boziza spēki iegāja galvaspilsētā. Lībijas karaspēks un aptuveni 1000 Kongo dumpinieku karavīru nespēja apturēt pučistus, kuri pārņēma varu valstī un gāza Patasē no troņa. Anžs Patasē devās uz Togo.
! colspan="3" style="background:#a8bb22;" | Amati
Ghettozloba
GhettoZloba ir 2002. gada vasaras beigās Valmierā izveidota alternatīvās/pankmūzikas grupa, kurā apvienojušies četri draugi, no kuriem trīs savulaik mācījās vienā klasē Valmieras ģimnāzijā.
Grupa pirmsākumos nospēlē prāvu skaitu dažādu koncertu uz lielākām un mazākām skatuvēm ("Sinepes un Medus", "Blieziens", "Nokia Open stage", "Sutas balss", "Zvērā" u.c.) vairāki gabali (Kam man?, Celiņš, 8 mierīgie) arī rotējuši Latvijas radiostacijās (Radio SWH, Radio SWH Rock, Radio NABA, Radio 3, Radio Mazsalaca u.c.), "Kam man?" ticis iekļauts neatkarīgās mūzikas izlasē "Odekalons 2003". Ghettozloba piedzīvo vairākkārtējas sastāva izmaiņas, kas daļēji arī patraucē grupai pabeigt ierakstīt tās agrīno daiļradi un pabeigt darbu pie pirmā albuma.
Pamats sirdsmieram (2009—2014)
2014. gada 22. septembrī grupa Ghettozloba laiž klajā savu pirmo studijas albumu, kurā apkopots tās muzikālais veikums pēdējo gadu laikā, šoreiz malā noliekot ansambļa agrīno daiļradi. Albums ierakstīts un miksēts Rīgā, studijā „Lauska”, skaņu inženieris Kaspars Bārbals, savukārt dziesmas „Par vienu dienu īsāka dzīve” un „Ērkšķogas” tapušas Valmierā, studijā Hodila Records, skaņu inženieri Artūrs Skujiņš Meijiņš un Lomix (Ģirts Laumanis). Par noformējumu rūpējās Mārtiņš Danevičs. Albumā ir apkopoti astoņi skaņdarbi, no kuriem divi, iespējams, ir jau bija dzirdēti pirms tam, taču pārējie — ierakstīti pirmo reizi. "Pamats sirdsmieram" — šis vārdu salikums raksturo grupas radošos procesus tagad, un tāds ir arī šī kopuma jeb skaņu plates vārds.
Noslēdzot "Pamats sirdsmieram" posmu, Ghettozloba publicē video dziesmai "Paliec dzīvs", kurā apkopoti spilgtākie un emocionālākie brīži no albuma tūres koncertiem 2014. gada nogalē Valmierā, Rīgā, Smiltenē, Jelgavā un Liepājā. "Paliec dzīvs" iekļauts arī Latvijas Punk/HC izlasē Nr.7.
Kā tas var būt (2016)
2016. gada septembrī Ghettozloba laiž klajā jaunu skaņdarbu ar nosaukumu un reizē arī jautājumu — "Kā tas var būt", kurā pauž savu nostāju par procesiem sabiedrībā, par ļaužu rīcību un attieksmi vienam pret otru, pret apkārtējo vidi. Kādēļ, būdami neizpratnē par dažādiem notikumiem un pieredzēto, uzdodam viens otram jautājumu — kā tas var būt..!? Kā ir iespējams, ka cilvēki tik bieži paiet garām, novēršas, kā arī hierarhiski pārvērtē sevi, savu vietu un lomu — to reizēm ir tik grūti izskaidrot. Vēlme stāvēt tam visam pāri arī ir galvenais motīvs, kas izskan ar pēdējiem akordiem — to mūsu prāti nekad neņems pretī, to mūsu sirdis neielaidīs iekšā!
Ieraksts tapis 2016. gada augusta sākumā, studijā KS Records, Kārļa Šteinmaņa virsvadībā.
EP "Ir laiks" (2018)
Grupas minialbumā "Ir laiks" tiek iekļautas 5 dziesmas. Divas no tām ir laistas tautās jau iepriekš, kur pirmā no tām ar jautājumu Kā tas var būt grupas youtube kanālā klausāma kopš 2016. gada septembra, savukārt Vēsu galvu, karstu sirdi studijas dzīvā versija tika izdota šovasar.
Šo piecu dziesmu EP veidots kā neliels stāsts, kurā "Ghettozloba" aicina domāt: "Tas iesākas ar tēmu - sistēmu, kas ir kā sprosts un būšana rāmī, savukārt izskan ar viennozīmīgu uzsaukumu "Ir laiks" - ir laiks izvērtēt, ko mēs darām, kā izturamies viens pret otru un vidi mums apkārt..."
Albums ierakstīts Jelgavā, studijā KS Records Unity Audio Kārļa Šteinmaņa aizgādībā, savukārt par diska vizuālo noformēju jau tradicionāli, tāpat kā albumam "Pamats sirdsmieram", parūpējies Mārtiņš Danevičš, vāciņa foto autors -  Miks Šēls.
Albumu dzīvajā varēja dzirdēt divos koncertos - Rīgā, Bārā "Aptiekā", savukārt otrs grupas dzimtajā Valmierā, Tautas harmonijas centrā.
Albums pieejams Spotify un citos populārākajos straumēšanas servisos, kā arī vietnē bandcamp.
Džimijs Čū
Džimijs Čū (en; zh; dzimis ) ir Malaizijas modes dizaineris, kurš šobrīd dzīvo Lielbritānijā. Viņš ir plašāk zināms kā uzņēmuma Jimmy Choo Ltd  līdzdibinātājs. Uzņēmums panākumus guva ar rokām izgatavotiem dārgiem sieviešu apaviem.
Ghettozloba
Sastāva izmaiņas, 20 gadi un jaunais materiāls
Līdz ar EP "Ir laiks" ierakstu bundzinieks Miks Riekstiņš nolemj pamest grupu. Ghettozloba vēl 2019. gadā nospēlē divus akustiskos "setus" ar tās pirmā bundzinieka Artūra Cukura līdzdalību, līdz 2020. gada rudenī sastāvam pievienojas līdz šim grupai labi jau zināmais sitamo instrumentu pārstāvis Mārtiņš Kokars no smilteniešu hardcore apvienības "Līdz pēdējam", ar ko tika tūrēts kopā vēl 2014. gadā, prezentējot "Pamats sirdsmieram". Seko covid pauze, kuras laikā grupu atstāj arī otrs ģitārists Pauls Panke, un Ghettozloba savu 20 gadi sagaida nu jau kā kvartets, aktīvi strādājot pie 7 dziesmu jaunā materiāla ierakstu studijā Hodila, Valmierā, Ģirta Laumaņa jeb Lomika vadībā. Albumu plānots laist tautās 2023. gada rudenī svinot grupas 20 gadu pastāvēšanas gadskārtu. Jaunajā sastāvā grupa nospēlē arī savu, ja tā var teikt, atgriešanās koncertu pēc gandrīz 4 gadu pauzes, uzstājoties Diskultur booking rīkotaja Filthy Hangout fest.
Kriss Vodls
Kristofers Rolands Vodls (en, dzimis ) ir bijušais Anglijas futbolists, spēlēja pussarga pozīcijā, bijis Anglijas futbola izlases dalībnieks.
Savas karjeras laikā Vodls tika dēvēts par vienu no labākajiem uzbrūkošajiem pussargiem Eiropā. Pārstāvējis vairākus klubus gan Anglijā, gan Skotijā, gan Francijā, tai skaitā Newcastle United, Tottenham Hotspur, Olympique Marseille un Sheffield Wednesday. Viņa pāreja 1989. gadā no Tottenham Hotspur un Marseille par 4,5 miljoniem Sterliņu mārciņu padarīja viņu tobrīd par trešo vērtīgāko spēlētāju pasaulē. Ar Marseille komandu Vodls izcīnīja trīs Ligue 1 čempionu titulus. Spēlējot Sheffield Wednesday komandā, Vodls tika atzīts par FWA gada labāko futbolistu 1992–93. gada sezonā. Karjeras noslēgumā pārstāvējis vairākus amatieru klubus.
Anglijas futbola izlasi pārstāvējis 1986. un 1990. gada FIFA Pasaules kausā, kā arī 1988. gada Eiropas čempionātā.
Sasniegumi
Marseille
Odukalns
Odukalns ir ciems Ķekavas novada Ķekavas pagastā. Izvietojies austrumos no novada centra Ķekavas starp Sauso Daugavu un autoceļiem A5 un A7 1,5 km no novada domes Ķekavā un 20 km no Rīgas centra. Dažkārt uzskatīts par Ķekavas pilsētas daļu.
Kriss Vodls
Sasniegumi
Individuālie sasniegumi
Odukalns
Apdzīvotā vieta izveidojusies pēckara gados kā individuālās apbūves ciems blakus Ķekavai, kur dominēja daudzstāvu apbūve. Odukalnā atrodas ūdenstornis ar atdzelžošanas staciju, Augsburgas ticības apliecības Ķekavas luterāņu draudzes baznīca un piemiņas akmens represētajiem pagasta iedzīvotājiem.
Iedzīvotāju skaita izmaiņas
Esošajās robežās, pēc CSB datiem.
Ušakova sala
Ušakova sala (ru) ir Krievijai piederoša neapdzīvota sala Ziemeļu Ledus okeānā. Administratīvi ietilpst Krasnojarskas novada Taimiras Dolganu—Ņencu rajonā. Ušakova sala ir pēdējā no atklātajām Krievijas Arktikas lielajām salām.
Ģeogrāfija
Sala izvietojusies Karas jūras ziemeļos starp Severnaja Zemļu austrumos un Franča Jozefa Zemi rietumos. Tuvākā cietzeme ir Vīzes sala 140 km uz dienvidiem. Visa sala ir klāta ar ledus vairogu, ko veido trīs lēzeni ledus kupoli. Augstākais no tiem salas centrā sasniedz 294 m augstumu vjl. Ledus vairogs piekrastē apraujas ar 1—2 m, bet vietām 15—20 m augstu krauju, no kuras atlūzt aisbergi. Vasarā uz ledus vairoga virsmas veidojas kušanas ūdens upes, kas no kraujas malas noplūst okeānā kā ūdenskritumi.
Sala atrodas arktiskā tuksneša dabas zonā. Vienīgie salas iemītnieki ir leduslāči, kā arī trīspirkstu kaijas un baltās kaijas, kas bija iemitinājušās bijušās polārstacijas ēkās.
Vēsture
Salu 1935. gada vasarā atklāja ledlauža Sadko ekspedīcija ģeogrāfa un Arktikas pētnieka Georgija Ušakova vadībā. Sliktas redzamības apstākļos Ušakovs secināja, ka apkārt kuģim novērojamie svaigi atlūzušie aisbergi ir no kādas līdz šim nezināmas salas. Pēc vairāku dienu meklēšanas sala tika atklāta un nosaukta ekspedīcijas vadītāja vārdā.
1954. gadā salas dienvidrietumos tika izveidota Ostrovušakovas polārstacija, kas nepārtraukti funkcionēja līdz 1991. gadam. 2019. gada vasarā atklājās, ka polārstacija kopā ar ledus vairoga fragmentu, uz kura tā atradās, ir atdalījusies un pazudusi. Kopā ar staciju pazudusi arī tur mitusī putnu kolonija.
Supergriboši
"Supergriboši" (en) ir 2007. gada ASV komēdija, kuras režisors ir Gregs Motola. Galvenās lomas atveido Džona Hills, Maikls Sera, Sets Rogens, Bills Heiders, Marta Makīzāka un Emma Stouna. Filmas pirmizrāde notika.
Divi vidusskolnieki, kuriem drīz jābeidz skola, vēlas pirms izlaiduma apmeklēt ballītes un zaudēt nevainību, tomēr viņu plāns izgāžas.
Garaudži
Garaudži ir ciems Ezernieku pagastā, Dagdas novadā. Atrodas 288 km attālumā no Rīgas.
Ciema apkārtnē atrodas Riuseits.
Abdelmaliks
Dzīve un karagājieni
Abdelmaliks bērnību pavadīja Medīnā un studēja šariātu Damaskā. 16 gada vecumā kalifs Muāvija II Maliku iesaistīja valdīšanā, bet 683. gadā Medīnas iedzīvotāji viņus padzina no pilsētas. Ceļā uz Damasku viņš sastapa "Sīrijas armiju" un piedalījās nemieru apspiešanā. Kad 684. gadā Malika tēvs kļuva kalifs, ziemeļu un dienvidu arābu ciltis sašķēlās. Maliks nomira 705. gadā, bet viņa četri dēli viens pēc otra kļuva kalifi.
Abdelmaliks kļuva kalifs tā saukto "otro fitnu" (pilsoņu karu un nemieru) laikos un vispirms "pakļāva" Basras valdnieku. Irākā viņam pretojās trīs grupējumi (haridžīti, Alī spēki un Abd-Allah ibn al-Zubayr piekritēji), kuri cīnījās savā starpā, kā arī pret Umajādu virskundzību. Pēc vairākiem gadiem Maliks veica karagājienu pret "kalifu" Abd-Allah ibn al-Zubayr, Hidžāzas valdnieku un 689. gadā guva uzvaru piekukuļojot pretinieku karaspēku.
Malika sīriešu karapūlis aplenca Meku 692. gadā un pēc neveiksmīgām sarunām Hadža laikā bombardēja Meku ar katapultu. Pēc septiņu mēnešu aplenkuma ar 10 000 kaujniekiem Abd-Allah ibn al-Zubayr kaujās ap Kaabu nogalināja, un Malika karavadoni "Hadžadžu" al-Hajjaj ibn Yusuf (ar) nozīmēja par Irākas valdnieku un Malika sabiedroto.
Lajāla Abūda
Lajāla Abūda (ar,, dzimusi ) ir Libānas popdziedātāja, mūsdienu tautas mūzikas izpildītāja, dziesmu vārdu autore, modele un uzņēmēja. Viņa kopā ar Nensiju Adžramu tiek uzskaitītas par panākumiem bagātākajām Libānas popdziedātājām. Viena no viņas slavenākajām dziesmām ir Ahla Zaffah. Viņa izpilda dziesmas dažādos arābu valodas dialektos.
Biogrāfija
Lajāla Abūda ir dzimusi šiītu islāma musulmaņu ģimenē mazā ciematā Sūras kadā, Dienvidlibānas muhāfazā. Ģimene bija ļoti muzikāla. Libānas Universitātē studējusi angļu literatūru. Pēc tam viņa studēja Beirūtas Arābu universitātē, kur ieguva maģistra grādu tulkošanā. Divus gadus studēja arī Libānas nacionālajā konservatorijā. Vēl divus gadus Lajāla Abūda strādāja par policisti Beirūtas–Rafīka Harīrī starptautiskajā lidostā.
Lajāla Abūda 2002. gadā piedalījās Dienvidlibānas talantu programmā, kurā pirmo reizi guva ievērību. Pēc tam viņa dziedāja dažādās Beirūtas kafejnīcās un restorānos, līdz satika mūziķi Ričardu Nadžmu, kas viņu ieveda ierakstu mūzikas pasaulē. Līdz 2006. gadam Abūda bija apguvusi arī ērģeļu un ģitāras spēli. Viņas pirmais mūzikas albums Fi Shouq tika izdots 2007. gada beigās. 2011. gadā tika izdots otrais Abūdas albums Ma Ba'eesh. Abūda ne tikai dzied, bet arī pati sacer dziesmu vārdus un komponē mūziku. Viena no viņas slavenākajām dziesmām ir Ahla Zaffah.
Abūda 1998. gadā apprecējās. Viņai ir viens dēls Džads, kas piedzima 2005. gadā. 2009. gadā viņa izšķīrās. Pēc tam viņa pilnībā pārcēlās uz dzīvi Beirūtā. Kā vienu no šķiršanās iemesliem Abūda minēja savu vēlmi pilnībā pievērsties mūziķes karjerai. Kopš bērnības viņai ļoti patīk jāšana ar zirgiem.
No 2008. gada Lajāla Abūda dodas koncertturnejās. Galvenokārt tās notiek Libānā, taču ir devusies arī uz Zviedriju, Vāciju, Šveici, Ķīnu, Amerikas Savienotajām Valstīm, Austrāliju, Kataru, Sīriju, Jordāniju un Kipru.
Kopš 2010. gada Lajāla Abūda ir uzsākusi uzņēmējdarbību. Viņai pieder kāzu plānošanas uzņēmums Loulou Secret, kas atrodas Jordānijas galvaspilsētā Ammānā, un sava mūzikas izdevējkompānija Layal Productions, kur galvenokārt tiek ierakstītas viņas pašas mūzika.
A.P. Møller - Mærsk
A.P. Møller - Mærsk A/S, pazīstams ar zīmolu Maersk ir Dānijā reģistrēts integrēts konteineru loģistikas uzņēmums. Mærsk grupas galvenais birojs atrodas Kopenhāgenā. Tā pārstāvniecības un meitas uzņēmumi ir vairāk nekā 135 valstīs, un tiek nodarbināti vairāk nekā 79 000 cilvēki. Maersk ir Dānijas lielākais uzņēmums pēc apgrozījuma.
Kopš 1990. gadiem Maersk ir pasaulē lielākais konteineru kuģu operators. Tas nodrošina konteineru transportēšanu pāri okeāniem, kā arī iekšzemes kravu pārvadājumus un saistītos pakalpojumos, piemēram, piegādes ķēdes pārvaldībā un ostu darbībā. Uzņēmums nodrošina piegādes ķēdes vajadzības no gala līdz galam: piegādes ķēdes vadība, uzglabāšana un izplatīšana, piegādes ķēdes attīstība.
A.P. Møller - Mærsk akcijas tiek kotētas biržā Nasdaq Copenhagen. Lielākie akcionāri (2023. gada februārī): A. P Møller Holding A/S (41,70 %), A.P. Møller og Hustru Chastine Mc-Kinney Møllers Familiefond (9,87 %), Den A.P. Møllerske Støttefond (3,67 %).
Vēsture
Uzņēmuma pirmsākumi saistāmi ar 1904. gadu, kad kapteinis Peters Mersks Melers (Peter Mærsk Møller) ar dēlu Arnoldu Peteru Meleru (Arnold Peter Møller) dibināja kuģniecību Dampskibsselskabet Svendborg. 1912. gada 22. augustā A. P. Melers dibināja jaunu kuģniecību Dampskibsselskabet af 1912 Aktieselskab. 1918. gadā pie Odenses kanāla tika atklāta kuģu būvētava Odense Staalskibsværft ved A.P. Møller.
1928. gadā kuģniecība ar nosaukumu Mærsk Line sāka regulāru laineru satiksmi no Tālajiem Austrumiem uz ASV rietumu krastu un uz Baltimoru. Tā sāka izmantot arī tankkuģus. Otrā pasaules kara sākumā A.P. Møller ar 46 kuģiem bija Dānijas otra lielākā kuģniecība. Kad Vācija okupēja Dāniju, kuģniecības kuģi tika instruēti doties uz Ņujorku. 1940. gada 24. aprīlī par uzņēmuma partneri kļuva Arnolda Petera Melera dēls Mersks Makinlijs Melers. 1941. gadā ASV pārņēma ārzemju kuģus, un Mærsk flote kalpoja ASV jūras flotei. Līdz kara beigām Mærsk zaudēja vairāk nekā pusi kuģu. Pēc kara kuģniecība aktīvi atjaunoja savu floti.
1959. gadā netālu no Odensē tika atklāta jauna kuģu būvētava Odense Lindø. 1962. gadā Dānijas valdība A.P. Møller izsniedza licenci naftas izpētei Dānijai piederošajā Ziemeļjūras daļā. Vēlāk tika dibināts uzņēmums Mærsk Olie og Gas A/S. 1964. gadā kopā ar Hermani Sallingu tika dibināts mazumtirdzniecības uzņēmums Dansk Supermarked (tagad Salling Group). 1966. gadā tika slēgta vecā Odenses kuģu būvētava. 1967. gadā kuģu būvētavā Odense Lindø tika atklāts lielas ietilpības doks. 1969. gadā tika dibināta lidsabiedrība Maersk Air.
1993. gadā Mærsk Line ieguva uzņēmumu EacBen Container Line Ltd. ar deviņiem lieliem konteineru kuģiem, kļūstot par pasaulē lielāko konteineru kuģu operatoru. 1996. gadā Mærsk pabeidza kooperāciju ar P&O, sākot jaunu globālu konteineru pakalpojumu ar Sealand Corporation. 1996. gadā A.P. Møller grupa no Treuhand nopirka Vācijas kuģu būvētavu Volkswerft. 1997. gadā Lietuvā tika nopirkta kuģu būvētava Baltija. 1999. gadā tika nopirkta kuģniecība Safmarine. 1999. gada novembrī no ASV uzņēmuma CSX Corporation tika nopirkta kuģniecība Sea-Land Corporation ar 70 kuģiem un konteineru termināļiem; tā pārdēvēta par Mærsk Sealand.
2010. gadā Lietuvas kuģu būvētava Baltija tika pārdota Igaunijas uzņēmumam BLRT Grupp. 2014. gada 7. janvārī tika paziņots, ka A.P. Møller – Mærsk pārdos tam piederošās kapitāldaļas tirdzniecības uzņēmumos Dansk Supermarked un F. Salling. 2015. un 2016. gadā uzņēmums pārdeva visas tam piederošās Danske Bank akcijas (20 %) saviem akcionāriem (A. P Møller Holding A/S u.c.). 2016. gada 22. septembrī A.P. Møller – Mærsk paziņoja par reorganizāciju, kļūstot no konglomerāta par integrētu transporta un loģistikas uzņēmumu, citas nozares nodalot nost. 2016. gada 1. decembrī Maersk Line noslēdza vienošanās par Vācijas kuģniecības Hamburg Süd (Hamburg Südamerikanische Dampfschifffahrts-Gesellschaft KG) pirkšanu no Oetker Group; darījums tika pabeigts 2017. gada decembrī. 2017. gada septembrī A.P. Møller – Mærsk noslēdza līgumu par Maersk Tankers akciju pārdošanu APMH Invest, kas pieder A.P. Møller Holding A/S (A.P. Møller – Mærsk kontrolpaketes turētājam). 2018. gada martā naftas un gāzes operāciju uzņēmums Mærsk Olie og Gas A/S (Maersk Oil) tika pārdots Francijas uzņēmumam Total S.A. 2019. gada aprīlī tika sākta Maersk Drilling atdalīšana. Pēc tam Maersk Drilling akcijas sāka kotēt Nasdaq Copenhagen biržā. mazumtirdzniecības uzņēmums Dansk Supermarked (tagad Salling Group).
2020. gada 19. februārī tika paziņots, ka A.P. Møller – Mærsk iegādāsies ASV uzņēmumu Performance Team, kas specializējies noliktavu un izplatīšanas risinājumos; 1. aprīlī darījums tika pabeigts. 2. septembrī tika pabeigta vadošā Eiropas muitas pakalpojumu uzņēmuma KGH Customs Services iegāde. 2020. gadā tika pārtraukti zīmoli Safmarine and Damco, tos integrējot A.P. Møller – Mærsk struktūrā. 2021. gada 6. augustā tika paziņots, ka A.P. Møller – Mærsk ir nopircis ASV B2C loģistikas uzņēmumu Visible Supply Chain Management un plāno iegādāties Nīderlandes uzņēmumu B2C Europe Holding B.V. (darījums pabeigts 1. oktobrī). 15. septembrī tika iegādāts Portugāles jaunuzņēmums HUUB, kas specializējies mākoņbāzētos loģistikas risinājumos. 27. septembrī Maersk vienojās ar Ķīnas uzņēmumu China International Marine Containers par saldētavas konteineru ražotāja Maersk Container Industry (MCI) pārdošanu. 22. decembrī tika panākta vienošanās par Honkongas premium klases daudzkanālu loģistikas uzņēmuma LF Logistics iegādi. 2023. gada 4. janvārī tika pabeigta loģistika pakalpojumu uzņēmuma Martin Bencher iegāde. 20. februārī Maersk paziņoja, ka ir panākta vienošanās par divu loģistikas objektu Krievijā pārdošanu.
Grupas struktūra
A.P. Møller - Mærsk grupas biznesa struktūra:
Džons Nanns
Džons Nanns (en; dzimis, Londonā) ir Lielbritānijas starptautiskais lielmeistars šahā (1978) un matemātiķis.
Biogrāfija
Pirmo starptautisko panākums šaha turnīrā sasniedzis 1975. gadā, kad Groningenā izcīnījis Eiropas junioru čempiona titulu. 1980. gadā Braitonā uzvarējis Lielbritānijas šaha čempionātā. Vēlāk sekmīgi startējis daudzos starptautiskajos šaha turnīros, izcīnot uzvaras Helsinkos (1981), Vīsbādenē (1981), Braitonā (1983), Cīrihē (1984), Hastingsā (1994). FIDE 1975. gadā Nannam piešķīrusi starptautiskā meistara (IM), bet 1978. gadā - starptautiskā lielmeistara (GM) titulus.
Divas reizes piedalījies Pasaules šaha čempiona nosaukuma izcīņas ciklos, taču ne reizi nav iekļuvis pretendentu skaitā. Vistuvāk panākumam bijis starpzonu turnīrā 1987. gadā Ungārijas pilsētā Širakā, kad dalījis 3.-4. vietu ar ungāru lielmeistaru Lajošu Portišu, bet Budapeštā zaudējis papildus mačā ar 2:4 (+0, =4; -2).
Anglijas izlases sastāvā sekmīgi piedalījies šaha komandu sacensībās:
No 1999. gada sekmīgi piedalījies dažādos šaha kompozīciju risināšanas čempionātos. 2004. gadā kļuvis par Pasaules čempionāta šaha kompozīciju risināšanā uzvarētāju un ieguvis lielmeistara nosaukumu šaha kompozīciju risināšanā. 2007. un 2010. gadā atkārtojis šo panākumu.
2014. gadā ieguvis bronzas medaļu Pasaules senioru šaha čempionātā. .
Ir pazīstams arī kā daudzu šaha grāmatu autors, kas galvenokārt veltītas šaha atklātņu un galotņu teorijai.
Tāpat pazīstams kā matemātiķis. 1978. gadā beidzis Oksfordas Universitāti, vēlāk tur aizstāvējis savu zinātņu doktora darbu par algebrisko topoloģiju.
Asa sižeta filma
Asa sižeta jeb spriedzes filma ir filmas žanrs, kurā galvenais varonis iesaistās notikumu virknē, kas parasti ietver vardarbību un fiziskus varoņdarbus. Žanram ir tendence attēlot pārsvarā atjautīgu varoni, kas cīnās neticamās situācijās un kas ietver dzīvībai bīstamas situācijas, bīstamu ļaundari vai vajāšanu, kas parasti beidzas ar labā varoņa uzvaru.
Datorizētu attēlu (CGI) attīstība padarījusi lētāku un vienkāršāku spriedzes ainu secību un citu vizuālo efektu izveidi, kam iepriekš bija nepieciešama profesionālu kaskadieru līdzdalība. Tomēr skatītāja reakcija uz asa sižeta filmām, kas satur ievērojamu daudzumu CGI, ir dažāda, jo dažās filmās CGI izmanto, lai radītu nereālus un ļoti neticamus notikumus. Lai gan žanrs jau sen sastopams kā citu filmu sastāvdaļa, žanrs patstāvīgi sāka attīstīties tikai 1970. gados, palielinoties triku un specefektu skaitam.
Agrīnās asa sižeta filmas
Daži vēsturnieki uzskata, ka "Lielā vilciena aplaupīšana" (1903) ir pirmā asa sižeta filma. 20. gadsimta 20. un 30. gados uz asa sižeta balstītas filmas bieži vien bija piedzīvojumu filmas, kurās aktieri, piemēram, Daglass Fērbenkss, vicināja zobenus vēsturiskās ainās, vai vesterni. Indijas asa sižeta filmas šajā laikmetā bija zināmas kā triku filmas.
1940. un 1950. gados "aso sižetu" pasniedza jaunā formā, izmantojot kara un kovboju filmas. Alfreds Hičkoks ieviesa spiegu-piedzīvojumu žanru, vienlaikus ieviešot arī uz darbību orientētu filmēšanas lokāciju izmantošanu, piemēram, slaveno ražas putekļu ainu un Rašmora kalna finālu filmā "Uz ziemeļiem caur ziemeļrietumiem" (1959). Kara piedzīvojumu filma The Guns of Navarone (1961) iedvesmoja producentus Albertu R. Brokoli un Hariju Sāltzmenu ieguldīt līdzekļus pašiem savā spiegu piedzīvojumu filmu sērijā par Džeimsu Bondu, kuras pamatā ņemti Iana Fleminga romāni.
Japānas kino 1950. gados parādījās dzidaigeki stila asa sižeta filmas, īpaši samuraju filmas, ko popularizēja režisors Akira Kurosava. Viņa 1954. gada filmu "Septiņi samuraji" uzskata par vienu no visu laiku izcilākajām asa sižeta filmām, un tai ir ļoti liela ietekme uz žanra attīstību, bieži to uzskata par vienu no visvairāk "pārtaisīto, pārstrādātāko un visbiežāk atsaucēs izmantoto" filmu kino vēsturē. Tas popularizēja galveno varoņu komandu izveidi, kas kopš tā laika kļuvusi par ierastu praksi daudzās asa sižeta filmās un laupīšanas filmās. Tās vizuālie materiāli, sižets un dialogi iedvesmoja plašu filmu veidotāju loku, sākot no Džordža Lūkasa un Džona Lendisa līdz Kventinam Tarantino un Džordžam Milleram. Kurosavas filma Jojimbo (1961) pārfilmēta arī kā Serdžo Leones filma "Par sauju dolāru" (1964), kas savukārt aizsāka spageti vesternu žanru Itālijas kino, savukārt Kurosavas filma "Trīs nelieši cietoksnī" (The Hidden Fortress, 1958) vēlāk iedvesmoja uz filmu "Zvaigžņu kari: Jaunā cerība" (1977).
Ilgstošie Džeimsa Bonda filmu vai seriālu panākumi ieviesa mūsdienu asa sižeta filmu galveno elementu: atjautīgo varoni. Šādi tēli bija īsta "viena cilvēka armija", kas spēj pieveikt nelietīgus ļaundarus, pēc tam, kad radošos veidos ir uzvarējuši viņu nevarīgos rokaspuišus. Bonda filmās izmantoja arī ātru montāžu, automašīnu pakaļdzīšanos, dūru cīņas, dažādus ieročus un sīkrīkus, kā arī sarežģītas darbību secības.
1970. gadi
20. gadsimta 70. gados sāka attīstīties smalki detektīvstāsti un pilsētas noziedzības drāmas, kas saplūda ar jauno "asa sižeta" stilu, kā rezultātā uzņemta virkne neparastu policistu filmu, piemēram, Bullitt (1968), "Franču sakarnieks" (1971) un The Seven-Ups (1973). Filma "Netīrais Harijs" (1971) būtībā izcēla Klintu Īstvudu no kovboju drēbēm un padarīja viņu par pilsētas asa sižeta filmas arhetipisko varoni. Daudzās valstīs pieaugušajiem paredzētā satura un vardarbības ierobežojumus mīkstināja un šie elementi kļuva arvien izplatītāki. Septiņdesmitajos gados Honkongas cīņas mākslas filmas kļuva populāras visā pasaulē, jo Honkongas asa sižeta kino bija starptautiska ietekme ar kung fu filmām un īpaši Brūsa Lī filmām. "Kung fu trakums" sākās 1973. gadā, kad Honkongas cīņas mākslas filmu vilnis pārņēma Ziemeļameriku, sākot ar Five Fingers of Death (天下第一拳, 1972) ar Indonēzijā dzimušo aktieri Lo Le galvenajā lomā, kam sekoja Brūss Lī filmas "Lielais boss" (唐山大兄, 1971) un Fist of Fury (精武門, 1972). Tas iedvesmoja uz pirmo lielāko Honkongas un Holivudas kopražojuma Brūsa Lī filmu Enter the Dragon (龍爭虎鬥, 1973). Lī nāve tajā pašā gadā izraisīja Bruceploitation filmu vilni Āzijas kino, kas galu galā beidzās ar vairāku kung fu asa sižeta komēdiju filmu panākumiem, kuras izdeva 1978. gadā: Džekija Čana "Čūska ērgļa ēnā" (蛇形刁手) un "Piedzēries meistars" (醉拳), un Samo Huna Enter the Fat Dragon (肥龍過江).
Honkongas cīņas mākslas kino panākumi iedvesmoja rietumu cīņas mākslas filmu un televīzijas šovu vilni, kas sākās 1970. gados, un vēlāk Āzijas cīņas mākslas plašāku integrāciju rietumu asa sižeta filmās un televīzijas šovos kopš 1980. gadiem. Pirmā lielākā amerikāņu cīņas mākslas zvaigzne bija Čaks Noriss, kurš sākotnēji debitēja kā antagonists Lī filmā "Drakona ceļš" (猛龍過江, 1972), pirms viņš sāka apvienot cīņas mākslu ar "kruķu un laupītāju" kino tādās filmās kā "Labie zēni vienmēr staigā melnā" (Good Guys Wear Black, 1978) un A Force of One (1979).
Japānas aktieris Sonijs Tiba filmējās savā pirmajā cīņas mākslas filmā 1973. gadā ar nosaukumu Karate Kiba (ボディガード牙). Viņš plašu atpazīstamību ieguva pēc piedalīšanās filmu sērijā The Street Fighter (ザ • ストリート • ファイター, 1974), kas viņu padarīja par vadošo japāņu cīņas mākslas aktieri starptautiskajā kino. Viņš arī atveidoja Masa Ojamas lomu filmās Champion of Death (けんか空手 極真拳), Karate Bearfighter (けんか空手 極真無頼拳) un Karate for Life(空手バカ一代) (1975—1977). Tiba piedalījās ne tikai asa sižeta filmās par japāņu cīņas mākslu, bet arī asa sižeta trilleros (Doberman Deka (ドーベルマン刑事) un Golgo 13: Assignment Kowloon (ゴルゴ13 九竜の首) — abi no 1977), dzidaigeki (Shogun's Samurai (柳生一族の陰謀, 1978), Samurai Reinkarnation (魔界転生, 1981)) un zinātniskajā fantastikā (GI Samurai (戦国自衛隊, 1979)).
1980. gadi
Astoņdesmitajos gados Holivuda veidoja daudz liela budžeta asa sižeta grāvējus ar tādiem aktieriem kā Harisons Fords, Silvestrs Stallone, Arnolds Švarcenegers, Lorenco Lamass, Maikls Dudikofs, Čārlzs Bronsons un Brūss Viliss. Stīvens Spīlbergs un Džordžs Lūkass izrādīja cieņu Bonda iedvesmotajam stilam filmā "Pazudušā šķirsta meklējumos" (1981). 1982. gadā Silvestrs Stallone piedalījās filmā First Blood, kas ir pirmā "Rembo" filmu sērijas daļa un kas padarīja tās varoni Džonu Rembo par popkultūras ikonu. Tajā pašā gadā veiksmīgā asa sižeta komēdija "48 stundas" (48 Hrs.) popularizēja buddy cop apakšžanru, kurā divi policisti, kas savstarpēji atšķiras ar raksturu un temperamentu, kā arī bieži vien arī ar rasi un vecumu, ir spiesti strādāt kopā, lai atrisinātu noziegumu. Arī iepriekš bija šādas filmas, tostarp Kurosavas Stray Dog (1949) un ASV asa sižeta filma Freebie and the Bean (1974), bet "48 stundas" sižeta līniju bieži kopēja daudzās citās asa sižeta filmās, tostarp "Beverlihilsas policista" un "Nāvējošā ieroča" filmu sērijās, un vēlāk arī filmu sērijās "Sliktie puiši" un "Sastrēgumstunda". Žanrs paplašinājās līdz filmām, kurās policista partneris ir suns (piemēram, "K-9" filmu sērija) vai pārdabiska būtne (piemēram, filmās Alien Nation (1988) un Bright (2017)).
Honkongas asa sižeta kino varonis Džekijs Čans astoņdesmito gadu sākumā izveidoja savu atšķirīgo stilu, sākot ar tādām filmām kā "Jaunais meistars" (師弟出馬, 1980) un "Projekts A" (A計劃, 1983), kas sevī ietver cīņas mākslas, kinokomēdijas un bīstamu kaskadieru triku sajaukumu, tostarp Čans pats izpildīja daudzus no saviem trikiem. Tas vainagojās ar Čana kriminālfilmu "Policijas stāsts" (警察故事, 1985), ko uzskata par vienu no visu laiku izcilākajām asa sižeta filmām. Tajā iekļautas vairākas liela mēroga darbības ainas ar sarežģītiem trikiem, tostarp automašīnu pakaļdzīšanos cauri būdu pilsētai, Čana karāšanās pie braucoša divstāvu autobusa, kulminācijas cīņas aina iepirkšanās centrā. Čana slīdēšana lejā pa stabu, kas pārklāts ar gaismu virtenēm, ir viens no izcilākajiem trikiem asa sižeta kino vēsturē.
1984. gadā aizsākās "Terminatora" filmu sērija ar Lindu Hamiltoni un Arnoldu Švarcenegeru galvenajās lomās. Aktrisei bija jāpieliek lielas pūles, lai attīstītu spēcīgu ķermeņa uzbūvi.
1988. gada filma "Cietais rieksts" īpaši ietekmēja asa sižeta žanra attīstību. Filmā Brūss Viliss atveido Ņujorkas policijas detektīvu, kurš netīšām iesaistās cīņā pret teroristu Losandželosas daudzstāvu biroju ēkas ieņemšanu. Neprātīga, atjautīga vientuļa varoņa izmantošana vienmēr bijusi aizraujoša tēma no Džeimsa Bonda līdz Džonam Rembo, taču Džons Makleins filmā "Cietais rieksts" ir daudz vairāk "ikdienas" cilvēks, kuru apstākļi pārvērš par varoni. Filma izveidoja modeli daudziem atdarinātājiem, piemēram, "Ielenkumā" (Under Siege, 1992) un "Pēkšņā nāve" (Sudden Death, 1995), kas izmantoja to pašu formulu tikai citā vidē.
Līdz 80. gadu beigām asa sižeta žanra ietekmi varēja manīt gandrīz katrā cita žanra filmā.
1990. gadi
Tāpat kā vesterna žanrā un spiegu filmās arī pilsētas asa sižeta filmas sāka parodēt sevi un līdz ar CGI attīstību "reālo pasauli" sāka aizvietot ar arvien fantastiskāku vidi. Šai jaunajai asa sižeta filmu ērai bieži bija budžeti, kas stipri atšķīrās no iepriekšējo filmu budžetiem. Daudzie Netīrā Harija un Džeimsa Bonda turpinājumu panākumi pierādījuši, ka viena veiksmīga asa sižeta filma var novest pie filmu sērijas izveides. Tādējādi astoņdesmitajos un deviņdesmitajos gados pieauga gan budžeti, gan filmu turpinājumu skaits. Tas noveda pie tā, ka arvien vairāk filmu veidotāju radīja jaunas tehnoloģijas, kas ļautu viņiem pārspēt konkurentus un pacelt skatītāju pieredzi jaunās virsotnēs. Tima Bērtona filmas "Betmens" (1989) panākumi radīja virkni finansiāli veiksmīgu turpinājumu. Vienas desmitgades laikā viņi pierādīja, ka ir dzīvotspējīgs jauns asa sižeta filmu apakšžanrs: komiksu filma.
Vēl viens svarīgs notikums asa sižeta kino žanrā nāca no Honkongas 80. gadu beigās un 90. gadu sākumā: heroic bloodshed žanrs (tostarp apakšžanri gun fu un "meitenes ar ieročiem"). Džona Vū filma A Better Tomorrow (英雄本色, 1986) lielā mērā noteica paraugu heroic bloodshed žanram, kam bija ievērojama ietekme uz Holivudu. Astoņdesmito gadu Honkongas heroic bloodshed filmās iedibinātās darbības, stilu un manieres vēlāk 90. gados plaši pārņēma Holivuda, ko popularizēja Honkongas iedvesmoti Holivudas asa sižeta filmu veidotāji, piemēram, Kventins Tarantīno,  Liks Besons un galu galā pats Džons Vū (pēc pārejas uz Holivudu).
2000. gadi
2000. gados asa sižeta filmas sāka saplūst ar citu žanru filmām. Piemēri: "Matrikss", "Tumšais bruņinieks" un 2009. gada Star Trek.
Filmu sērijā "Ātrs un bez žēlastības" asa sižeta žanrs ir galvenais sižeta virzītājspēks, kā tas bija 1970. gadu filmā Smokey and the Bandit. No 2022. gada janvāra šī filmu sērija ir viena no visu laiku ienesīgākajām filmu sērijām.
2010. gadi
Silvestra Stalones filma "Neiznīcināmie" atzīmējas ar nostalģijas izmantošanu pēc 80. gadu asa sižeta filmām, un vairāki ievērojami šī laikmeta aktieri atveido lomas kopā ar jaunākiem šī žanra aktieriem, piemēram, Džeisonu Steitemu.
Supervaroņu apakšžanrā Marvel Comics iedvesmotās filmas ieguvušās lielu populāritāti. Marvel Cinematic Universe pašlaik ir ienesīgākā filmu sērija.
Asa sižeta piedzīvojumu filmas
Šis filmas stils ir sadalīts divos stilos, no kuriem viens ietver "tālās, eksotiskās zemes", kur ļaundari un darbība kļūst neparedzama. Otrs stils, kas parādījās šajā žanrā 1980. gados, bija "Rembo" un Missing in Action filmu sērija.
Asa sižeta šausmu filmas
Filmas, kurās šausmu filmas intensitāte ir apvienota ar asa sižeta filmas cīņu vai brutalitāti, bieži vien rādot cilvēkus, kas cīnās pret nāvējošām pārdabiskām būtnēm. Kā piemērus var minēt filmu sērijas "Plēsoņa" un "Nezūdošais ļaunums", kā arī dažādas zombiju filmas.
Asa sižeta trillera filmas
Šis apakšžanrs, kurā iekļauti ieroči, sprādzieni, sarežģītas un apokalipses dekorācijas, pirmo reizi attīstījās 1970. gados tādās filmās kā "Netīrais Harijs" un "Franču sakarnieks", un kļuva par Holivudas lielizmēra grāvēja paraugu 80. gados tādām filmām kā "Cietais rieksts" un "Nāvējošs ierocis" (Lethal Weapon). Šajās filmās bieži ir sacīkstes ar laiku, daudz vardarbības un pārsvarā ārprātīgi ļauns antagonists. Lai gan tie var ietvert kriminālo vai mistērijas filmu elementus, šie aspekti darbībai ir otrajā plānā. Nozīmīgas filmas: Hard Boiled (辣手神探) un "Ātrums".
Linča tiesas filmas
Amerikas Savienoto Valstu kinoteātros linča tiesas filmas ieguva popularitāti 1970. gados ar tādām filmām kā Death Wish un "Netīrais Harijs" un abas saņēma vairākus turpinājumus. 1974. gada filmu Death Wish uzskata kā žanra oficiālu aizsācēju, radot daudzas lētas imitācijas un mokbasterus, no kurām finansiāli veiksmīgākā ir 1980. gada filma The Exterminator.
Laikraksts Los Angeles Times rakstīja: "Linča tiesa bija desmitgades kinematogrāfiskā tēma, kas uzplauka jaunā amerikāņu kino cienījamākos žanros, pat ja tā veicināja daudzu ekspluatācijas filmu rašanos," atsaucoties uz filmu "Taksists" kā cienījamu žanra piemēru. 2009. gadā šādas filmas atgriezās pēc "salīdzinoši pārtikušajiem un mierīgajiem 90. gadiem", piemēram, "Atmaksas stunda" (2004), "Nāves spriedums" (Death Sentence, 2007), "Likumpaklausīgs pilsonis" (Law Abiding Citizen, 2009), "Rembo V" (Rambo: Last Blood, 2019), "Kobra" (Cobra, 1986), "Nolaupītā" (Taken, 2008) un "Džons Viks" (2014).
Katastrofu filmas
Ņemot vērā trilleru un dažreiz arī zinātniskās fantastikas filmu elementus, galvenais šī žanra konflikts ir dabas vai mākslīga katastrofa, piemēram, plūdi, zemestrīces, viesuļvētras, vulkāni, pandēmijas utt. Piemēri: "Neatkarības diena", "Dienasgaisma" (Daylight), Earthquake, "Supervētra", "2012" un "Diena pēc rītdienas".
Cīņas mākslas filmas
Asa sižeta filmu apakšžanra cīņas mākslas filmās ietvertas daudzas varoņu tuvcīņu ainas. Tās parasti ir filmu galvenā pievilcība un izklaides vērtība. Filmās lomas bieži atveido aktieri, kas ir īsti cīņas mākslas meistari. Kā piemērus var minēt Honkongas asa sižeta filmas, piemēram, "Policijas stāsts" filmu sēriju, "Kun Fu jezga" (功夫), "Bezbailīgais" (霍元甲), "Leģendas dūre" (精武英雄),"Piedzēries meistars" (醉拳), Enter the Dragon (龍爭虎鬥), "Dienasvidus Šanhajā", Iron Monkey (少年黃飛鴻之鐵馬騮), Flash Point (導火綫) un "Šaoliņas futbols" (少林足球), kā arī "Karatē bērns" (The Karate Kid), A Force of One, Ninja Assassin, "Ong Bak: Taju karavīrs" (องค์บาก), The Octagon, "Nogalināt Bilu" (Kill Bill), "Asiņainais sports", Lone Wolf McQuade, "Cīņa līdz nāvei" (Mortal Kombat), "Bruņurupuči nindzjas" (Teenage Mutant Ninja Turtles), The Raid: Redemption, "Lielais tracis mazajā Ķīnā", "Čārlija eņģeļi" un The Street Fighter filmu sērijas.
Augstu atzinību guvušas asa sižeta filmas
Žurnāls Time Out veica aptauju, kurā piedalījās piecdesmit eksperti asa sižeta kino jomā, tostarp aktieri, kritiķi, filmu veidotāji un kaskadieri. No 101 aptaujā ierindotās filmas visu laiku labāko asa sižeta filmu desmitniekam izraudzījās šādas filmas.
Nobela prēmijas laureāti ķīmijā
Nobela prēmijas laureāti ķīmijā ir zinātnieki, kas saņēmuši Nobela prēmiju ķīmijā (sv). Nobela prēmiju ķīmijā pasniedz katru gadu Zviedrijas Karaliskā Zinātņu akadēmija. Prēmija tiek pasniegta kopš 1901. gada, un tā ir viena no piecām prēmijām, kuras izveidoja saskaņā ar Alfrēda Nobela 1895. gada 27. novembrī parakstīto testamentu. Pirmo Nobela prēmiju ķīmijā 1901. gadā saņēma Jakobs van't Hofs no Nīderlandes. Katrs laureāts saņem medaļu, diplomu un naudas prēmiju, kas mainās pa gadiem, atkarībā no ieguldījumu peļņas. 1901. gadā Jakobs van't Hofs saņēma 150 782 Zviedrijas kronas (SEK), bet 2007. gada laureāts — Gerhards Ertls — saņēma 7 731 004 Zviedrijas kronas (SEK). Prēmija tiek pasniegta ikgadējā ceremonijā Stokholmā 10.decembrī, Nobela nāves gadadienā,. Balvas piešķiršanu organizē Nobela fonds un Komiteja, kas sastāv no pieciem Zviedrijas Karaliskās Zinātņu Akadēmijas ievēlētiem locekļiem. Apbalvošana notiek Stokholmas koncertzālē.
Rauza (ciems)
Rauza ir ciems Smiltenes novada Palsmanes pagastā. Atrodas pagasta rietumu daļā 5,6 km no pagasta centra Palsmanes, 17,7 km no novada centra Smiltenes un 139,4 km no Rīgas.
Apdzīvotā vieta atrodas netālu no autoceļa V243 (Blome–Birzuļi–Palsmane), Rauzas upes krastā.
Iedzīvotāju skaita izmaiņas
Esošajās robežās, pēc CSB datiem.
Elektra (filma)
"Elektra" (en) ir 2005. gada ASV supervaroņu filma, kuras režisors ir Robs Boumans. Filma balstīta uz Marvel Comics tāda paša nosaukuma tēlu.
Olga Tauska-Toda
Olga Tauska-Toda (Olga Taussky-Todd; dzimusi Olomoucā, Morāvijā, mirusi  Pasadīnā, Kalifornijā) bija Austrijas un vēlāk ASV matemātiķe.
Elektra (filma)
Galvenās lomas filmā atveido Dženifere Gārnere, Vils Jans Lī, Terenss Stemps un Gorans Višņičs. Filmas pirmizrāde notika.
Olga Tauska-Toda
Olga Tauska dzimusi ebreju ģimenē, viņas tēvs Jūliuss Dāvids Tauskis nodarbojās ar industriālo ķīmiju un māte Ida Pollaha bija mājsaimniece. Olga matemātisko darbību sāka ar algebrisko skaitļu teoriju, iegūstot doktores grādu Vīnes Universitātē Filipa Furtvenglera vadībā. Šajā laikā viņa apmeklēja arī Vīnes apļa tikšanās.
Saskaņā ar Džankarlo Rotas aprakstīto Olgu Tausku kā jaunu matemātiķi noalgoja vācu matemātiķu grupa, lai atrastu un izlabotu daudzās matemātiskās kļūdas Dāvida Hilberta darbos, lai tos varētu iesiet un pasniegt viņam kā dzimšanas dienas dāvanu. Bija tikai viena publikācija par kontinuuma hipotēzi, kurā viņa nespēja atrast kļūdu.
Elektra (filma)
Filmā kaujiniece Elektra gandrīz piedzīvo nāvi, kļūst par izsaukuma slepkavu un mēģina aizsargāt vientuļo tēvu un viņa meitu no pārdabisku slepkavu grupas.
Olga Tauska-Toda
Vēlāk, Otrā pasaules kara laikā strādājot Apvienotās Karalistes Nacionālajā fizikas laboratorijā, viņa sāka izmantot matricas, lai analizētu vibrācijas lidmašīnās. Viņas devums matricu teorijā bija fundamentāls.
1945. gadā Todi emigrēja uz ASV un vēlāk strādāja Nacionālajā standartu birojā. 1957. gadā viņi pievienojās Kalifornijas Tehnoloģiju institūtam (Caltech) Pasadīnā, Kalifornijā.
Olga Tauska-Toda tika uzņemta AAAS organizācijā, bija otrā Noether Lecturer balvas saņēmēja, kā arī saņēmusi Austrijas valsts apbalvojumu zinātnē un mākslā (1978). Viņa bija arī pirmās sievietes, kas Caltech saņēmusi doktora grādu matemātikā Lorēnas Fosteres zinātniskā vadītāja.
Programmētāju diena
Programmētāju diena ir profesijas svētki, ko atzīst daudzi tehnoloģiju un programmēšanas uzņēmumi visā pasaulē, bet Krievijā tai pat ir oficiāls statuss. Programmētāju dienu atzīmē gada 256. dienā (100 heksadecimālajā skaitīšanas sistēmā, 28), kas iekrīt 13. septembrī īsajos gados, 12. septembrī - garajos.
Skaitlis 256 (28) tika izvēlēts, jo tas ir lielākais kombināciju skaits, ko var iekodēt 8 bitu baitā, programmētājiem labi zināms skaitlis. 256 arī ir lielākā skaitļa divi pakāpe, kas ir mazāka par 365 - dienu skaitu gadā.
Ķīna
Ķīnā jau ilgstoši programmētāju dienu atzīmē 24. oktobrī. Datums tika izvēlēts, jo to var pierakstīt kā 1024, kas atbilst 210. Šis datums nemainās garajos gados.
Slovākijas eiro monētas
Slovākijas eiro monētas ir eiro monētas, kuras izdevusi Slovākija.
Valsts puses izskats
Slovākijas eiro monētu valsts puses dizainā izmantoti trīs attēli. Uz 1, 2 un 5 centu monētām attēlots Krivana kalns — augstiene Tatros, kas kalpojusi kā motīvs slovāku mākslā un literatūrā, kļūstot par nozīmīgu nacionālo simbolu. Uz 10, 20 un 50 centu monētām attēlota Bratislavas pils. Uz 1 un 2 eiro monētām attēlots Slovākijas ģerboņa galvenais motīvs - trīs pakalni ar dubultu krustu pār tiem.
2 eiro apgrozības piemiņas monētas
Slovākija 2 eiro piemiņas monētas izdod kopš 2009. gada. Slovākija ir izdevusi Samta revolūcijas divdesmitajai gadadienai veltītu monētu (2009), Slovākijas, Čehijas, Polijas un Ungārijas sadarbības organizācijas — Višegrādas grupas — izveides divdesmitgadei veltītu monētu (2011) un monētu, kas veltīta 1150 gadiem kopš kristiešu misionāru un pirmā slāvu valodu alfabēta Glagolicas izgudrotāju Konstantīna un Metodija misijas Lielmorāvijā, kas iezīmēja šīs valsts un vietējo rietumslāvu kultūras uzplaukumu (2013). Kopīgi ar citām valstīm Slovākija 2009. gadā un 2012. gadā ir izdevusi Eiropas ekonomiskajai vienotībai veltītas monētas, kuras izdeva visas eirozonas valstis kopā. Turklāt Slovākija ir izdevusi vairākas zelta un sudraba piemiņas monētas, kas nav paredzētas apgrozībai.
Īpašas iezīmes
Uz Slovākijas monētām ir kaltuves zīme un dizaineru iniciāļi. Kaltuves zīme ir Kremnicas kaltuves logo — burti MK. Dizaineru iniciāli ir burts Z (dizaineris Drahomirs Zobeks) uz 1, 2 un 5 centu monētām, stilizēti burti JČ un PK (Jans Černajs and Pavols Karolijs) uz 10, 20 un 50 centu monētām, un stilizēti burti IŘ (Ivans Rehaks).
Imantas 8. līnija
'''Imantas 8. līnija''' ir Rīgas iela, Kurzemes rajona Imantas apkaimē. Imantas 8. līnija sākas krustojumā ar Jūrmalas gatvi un beidzas krustojumā ar Rīgas—Jūrmalas veloceliņu pie Rīgas—Tukuma dzelzceļa līnijas, netālu no Zolitūdes dzelzceļa stacijas. Kopējais līnijas garums ir 300 metri. Imantas 8. līnijā ir vienstāva dzīvojamās ēkas.
Tāpat kā citas ielas "Imantā 1", arī Imantas 8. līnija ir oficiāli izveidota 1938. gadā un kopš tiem laikiem nosaukums nav mainīts.
Ielu savienojumi
Imantas 8. līnija ir savienota ar šādām ielām:
Hermans Klaudius van Rīmsdeiks
Hermans Klaudius van Rīmsdeiks (nl; dzimis Tīlē) ir Brazīlijas starptautiskais meistars šahā (1981).
Biogrāfija
Piedzimis Nīderlandē, taču kopā ar ģimeni pārcēlies uz Brazīliju 1958. gada vasarā. No 1970. gadu sākuma līdz 1990. gadu beigām bijis viens no vadošajiem Brazīlijas šahistiem. Daudzkārtējais Brazīlijas šaha čempionātu dalībnieks, kuros izcīnījis 12 medaļas: 3 zelta (1970, 1973, 1988), 4 sudraba (1975, 1976, 1977, 1995) un 5 bronzas (1968, 1978, 1984, 1993, 1997) Vienu no saviem lielākiem panākumiem guvis 1977. gadā Bolīvijā, kad uzvarējis Panamerikas šaha čempionātā. Uzvarējis vai dalījis pirmo vietu starptautiskajos šaha turnīros: Sanpaulu (1967), Asunsjona (1985), Dienvidamerikas zonas turnīrā Sanpaulu (1989), Bogotā (1992), Laplatā (1998), Santusā (2003, 2006).
Divas reizes piedalījies Pasaules šaha čempionāta izcīņas cikla starpzonas turnīros:
Pārstāvējis Brazīlijas komandu lielākajos komandu šaha turnīros:
Rope Hincs
Karjera
2015. gada NHL draftā Hincu ar kopējo 49. numuru otrajā kārtā izvēlējās Dalasas "Stars". Savus jauniešu gadus pavadījis Tamperes "Ilves" sistēmā. 2015. gadā Hincs pievienojās SM-Liiga komandai Helsinku IFK, kur pavadīja divas sezonas. 2017. gadā viņš pievienojās AHL komandai Teksasas "Stars". NHL debiju Hincs piedzīvoja pret Arizonas "Coyotes".
Ar Somijas junioru hokeja izlasi Hincs 2016. gadā izcīnīja zelta medaļas Pasaules junioru čempionātā.
Ruta Šenberga
Ruta Šenberga (dzimusi Lukstiņa Krustpils pagastā, mirusi 2023. gadā 11. janvārī Jēkabpilī) bija latviešu filoloģe, novadpētniece, augstskolas pasniedzēja un publiciste. Kā filoloģe specializējusies bibliogrāfijā, bibliotēkzinātnē un mutvārdu vēsturē. Bijusi ilggadīga Latvijas Universitātes pasniedzēja.
Dzīvesgājums
Dzimusi 1940. gada 12. maija Krustpils pagasta Rusuļos, "Rasiņu" mājās. Vecāki izsūtīti 1949. gada 25. marta deportācijās. Pamata un vidējo izglītību guvusi Variņu pamatsskolā, Krustpils 3. septiņgadīgajā skolā un Krustpils 1. vidusskolā.
1959. gada iestājās Latvijas Valsts Universitātes Vēstures un filoloģijas fakultātē, kuru beidza, specializējoties bibliotēkzinātnē. Pēc augstskolas absolvēšanas uzsāka darba gaitas LVU Zinātniskajā bibliotēkā. No 1972. gada bija docētāja vispirms LVU Filoloģijas fakultātē, vēlāk Latvijas Universitātes Sociālo zinātņu fakultātē, kur vadījusi kursus par bibliogrāfiju (“Sociālo un humanitāro zinātņu informācijas avoti”, “Letonikas informācijas avoti”) un novadpētniecību (“No­vadpētniecības teorija un prakse", “Mutvārdu vēsture”), bijusi autore vairākiem mācību izdevumiem par šīm jomām. Darbojusies Bibliotēkzinātnes un bibliogrāfijas katedrā. Pēc došanās pensijā 2006. gadā vairāk pievērsās novadpētniecībai, it sevišķi sava dzimtā Krustpils novada un tā cilvēku vēsturei. No 2011. gadā publicējusi vairākus desmitus rakstu Krustpils un Jēkabpils puses laikrakstos "Brīvā Daugava", "Jaunais Vēstnesis" un "Krustpils Novadnieks", kā arī internetā. Daudzi no šiem stāstiem apkopoti 2018. gada nogalē iznākušajā grāmatā "Cilvēku un māju likteņi".
Garbari (Cirmas pagasts)
Garbari ir ciems Cirmas pagastā, Ludzas novadā. Atrodas 265 km attālumā no Rīgas.
Ciema apkārtnē atrodas Runtortas ezers.